Taumatawhakatangihangakoauauotamateaturipukakapikimaungahoronukupokaiwhenuakitanatahu

Taumatawhakatangihangakoauauotamateaturipukakapikimaungahoronukupokaiwhenuakitanatahu o Taumatawhakatangihangakoauauotamateapokaiwhenuakitanatahu xe el nome in łéngua maori de na cołina de scarsa riłevansa, alta sirca 305 metri, visina a Porangahau, a sud de Waipukurau inte ła Hawke's Bay meridionałe, in Nova Zełanda. El nome xe par senplisità abrevià in Taumata da i abitanti del logo.

El nome scrito so l'indicasion stradałe xe Taumatawhakatangihangakoauauotamateaturipukakapikimaungahoronukupokaiwhenuakitanatahu, che se traduxe pì o meno El cijo [o ła sima] de ła cołina [o del logo], andove Tamatea, l'omo co i grandi xanoci, che el xe sbrisià [xò], montà [sora] e che el ga parà baso łe montagne, [par percorare ste tere], [che xe] conosùo cofà cueło che magna łe tere, el ga sonà [có] 'l propio flauto [naxałe] pà ła so amata. Co 85 litere, xe uno dei toponimi pì longhi che se conossa.

Ghè xe diverse tradusion e pronunse par sta cołina, una di queste xe Tetaumatawhakatangihangakoauaotamateaurehaeaturipukapihimaungahoronukupokaiwhenuaakitanarahu, 92 litere, ed xe entrà inte el Guinness dei primati co sto nome.

Ła version pì longa del nome xe aparentemente pì resente, o forse pì formałe. Se dixe che el nome pì longo, che atualmente se cata in un segnałe stradałe, xe stà senpre dopàra da łe popołasion Maori. I gałexi i sostien parò che st'ultima version del nome ła xe stà alungà aposta a partir da queła orixinałe par essar pì longa de Llanfairpwllgwyngyllgogerychwyrndrobwllllantysiliogogogoch, che a so olta qualcun sostien che ła xe stà alungà de propoxito masa par divegnére el pì longo toponimo inglexe.

 El nome inte ła cultura popołare 
Ła forma pì breve del nome xera dopàra inte na canson scrita e interpretà dal muxicista neoxełandese Peter Cape (1926-1979). In seguito a ła canson de Cape, el nome xe conparso inte el suceso pop inglexe The Lone Ranger, de Quantum Jump, inte el 1979. Ła canson ricorda, inte el tono e inte ła mùxega, ła cultura de i Indiani d'America, in acordo có'l testo de ła canson. Kenny Everett gà interpretà questa canson par el so Video Show so Independent Television (ITV).

 Łigadure foreste 
  Words to a song  canson su sto posto
  El toponimo pì longo del mondo - da yourDictionary.com 
  Ła batàja dei nomi 
  Loadstar's Lair - dixe che ła pronunsa del nome xe Taumatawhakatangihangakoauauotamateaturipukakapimaungahoronukupokaiwhenuakitanatahu
  Words Etc - dixe che ła pronunsa xe Tetaumatawhakatangihangakoauaotamateaurehaeaturipukapihimaungahoronukupokaiwhenuaakitanarahu o Taumatawhakatangihangakoauauotamateapokaiwhenuakitanatahu

Categoria:Nova Zełanda